Oljokminski uluss
Oljokminski uluss ehk Ölüöhhüme uluss on 2. järgu haldusüksus (rajoon) Venemaal Sahha Vabariigi lõunaosas. Asub Leena ülemjooksul ja selle lisajõe Oljokma ääres. Ulussi halduskeskus on Oljokminski linn. 2002. aasta rahvaloenduse andmeil oli ulussi elanike arv 27 563, neist 42% jakuudid ja 48% venelased. Uluss jaguneb 24 kohalikuks omavalitsuseks: Oljokminski linn ja 23 nasleg'i.